text: صدرجمہوریہ نے کہا کہ علی گڑھ مسلم یونیورسٹی کے نامور طلباء کی ایک بہت لمبی فہرست ہے۔ انہوں نے سیاست، انتظامیہ وتعلیم، قانون، سائنس وٹیکنالوجی کے علاوہ ادب، آرٹس اور کھیلوں میں نام کمایا ہے اور ان سب شعبوں میں غیر معمولی کارکردگی کا مظاہرہ کیا ہے۔ صدرجمہوریہ نے مزید کہا کہ بھارت رتن انعام پانے والی شخصیت خان عبدالغفار خان، نسل پرستی کی مخالفت کرنے ولے سرگرم رکن ڈاکٹر یوسف محمد دادو اور ہندوستان کے سابق صدر ڈاکٹر ذاکر حسین اسی یونیورسٹی کے طلباء تھے۔ انہوں نے ڈاکٹر سید ظہور قاسم ، پروفیسر اے صلاح الدین اور ڈاکٹر جمیل کی جدید سائنس میں اہم خدمات کا بھی ذکر کیا ۔